પેઇડ ન્યુઝ કૌભાંડ તરીકે કુખ્યાત થયેલો અશોક ચવાણ કેસ તેમના દ્વારા ચૂંટણીખર્ચની ખોટી રજૂઆત વિશેનો છે. નાંદેડ જિલ્લાની ભોકર વિધાનસભા બેઠક પરથી ૨૦૦૯માં વિજેતા થયા પછી ચવાણ સામે ચૂંટણીપંચે કેસ કર્યો હતો. ચવાણે તેમના ચૂંટણીપ્રચારના ખર્ચનો ખોટો હિસાબ રજૂ કર્યો હતો અને તેઓ પેઇડ ન્યુઝમાં પણ સંડોવાયેલા હતા એવો ચૂંટણીપંચનો આરોપ હતો. આ મામલે દિલ્હી હાઈ કોર્ટે આપેલા ચુકાદા સામે ચવાણે સુપ્રીમ કોર્ટમાં રજૂઆત કરી હતી.